钦定古今图书集成/明伦汇编/氏族典/第508卷 > 《凌迪知万姓统谱》 > 穆修
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆修

按《宋史穆修传》：修字伯长，郓州人。幼嗜学，不事章句。
赐进士出身，调泰州司理参军。负才与众龃龉，通判
忌之，诬告其罪，贬池州。遇赦得释，迎母居京师，补颍
州文学参军，徙蔡州。明道中卒。修性刚介，好论斥时
病，诋诮权贵，人欲与交结，往往拒之。宰相欲识修，且
将用为学官，修终不往见。母死，自负榇以葬，日诵《孝
经》《丧记》，不用浮屠为佛事。